ઉત્તર ઝોનના સરસપુર વોર્ડમાંં હરુભાઇ ગોદાણી સર્કલવાળો નવો રોડ મામૂલી વરસાદથી ધોવાતાં સ્થાનિક રહીશોએ ભારે આક્રોશ ફેલાયો છે. ધોવાયેલા આ રોડને ઠીકઠાક કરવાનો પ્રયાસ કેટલાક જાગૃત નાગરિકોએ સ્વયંભૂ કર્યો છે. જોકે રસ્તા પરની ખુલ્લી ગટર ગમે ત્યારે પ્રાણઘાતક અકસ્માત સર્જી શકે છે. નજીકના ઇદગાહ ચાર રસ્તાની હાલત પણ ખરાબ છે. જ્યારે નરોડામાં તપોવન સર્કલવાળો રસ્તો ધોવાઇ ચોતરફ ખાડા પડીને કપચી ઉખડી ગઇ છે. અા અંગે કમિટીના સભ્યો દ્વારા ફરિયાદ ઉઠતાંં ચેરમેન દ્વારા રોડ પ્રોજેકટ વિભાગને આગામી શનિવાર સુધીમાં તપાસ કરીને રિપોર્ટ આપવાની તાકીદ કરાઇ છે. જેના પગલે રોડ પ્રોજેકટ વિભાગમાં દોડધામ મચી ગઇ છે.